Document ID: 32004D0773

32004D0773
L 342/27
SLUŽBENI LIST EUROPSKE UNIJE
ODLUKA VIJEĆA
od 25. listopada 2004.
o izmjeni Odluke o ovlašćivanju direktora Europola za početak pregovora o sporazumima s trećim zemljama i tijelima koja nisu povezana s EU-om
(2004/773/EZ)
VIJEĆE EUROPSKE UNIJE,
uzimajući u obzir Konvenciju o osnivanju Europskog policijskog ureda (Konvencija o Europolu) (1), a posebno njezin članak 42. stavak 2., članak 10. stavak 4. i članak 18.,
uzimajući u obzir Akt Vijeća od 3. studenoga 1998. kojim se utvrđuju pravila koja uređuju vanjske odnose Europola s trećim zemljama i tijelima koja nisu povezana s Europskom unijom (2), a posebno njegov članak 2.,
uzimajući u obzir Akt Vijeća od 3. studenoga 1998. kojim se utvrđuju pravila u vezi s Europolovim primanjem informacija od trećih stranaka (3), a posebno njegov članak 2.,
uzimajući u obzir Akt Vijeća od 12. ožujka 1999. kojim se donose pravila koja uređuju Europolov prijenos osobnih podataka trećim zemljama i trećim tijelima (4), a posebno njegove članke 2. i 3.,
budući da:
(1)
Operativni zahtjevi i potreba za učinkovitom borbom protiv organiziranih oblika kriminaliteta putem Europola nalažu da se Moldova i Ukrajina dodaju na popis trećih zemlja s kojima je direktor Europola ovlašten da započne pregovore.
(2)
Odluku Vijeća od 27. ožujka 2000. (5) stoga bi trebalo izmijeniti,
ODLUČILO JE:
Članak 1.
Odluka Vijeća od 27. ožujka 2000. mijenja se kako slijedi:
U članku 2., stavku 1., u naslovu „Treće zemlje” ubacuju se sljedeće zemlje na abecedni popis:
-
„Moldova” i
-
„Ukrajina”;
Članak 2.
Ova se Odluka objavljuje u Službenom listu Europske unije.
Članak 3.
Ova Odluka stupa na snagu na dan nakon donošenja.
Sastavljeno u Luxembourgu 25. listopada 2004.

Labels: 5
0
12
18
15